钦定古今图书集成/明伦汇编/官常典/第664卷 > 李保
## 钦定古今图书集成/明伦汇编/官常典/第664卷 > 李保

按《明外史何聪传》：“保，云南南安州琅井巡检也。其乡
老言，本州俱罗舞、和泥乌蛮杂种，顽犷难驯，向无土
官约束，多致流移，徭赋莫办。自保署州事，赋政公勤，
民胥向化，流移复归。如擢任本州土官，实慰民望。”吏
部言“此州向无土官，难从其请。帝曰：‘卿守旧固善，但
古人为治，在顺民情，可从所奏’。”遂用为南安判官。